خلیل احمد انبہٹوی

خلیل احمد سہارنپوری انبھٹوی (پیدائش: دسمبر 1852ء— وفات: 13 اکتوبر 1927ء) مسلم عالم، دیو بندی مکتب فکر کے مشہور محدث، فقیہ، شیخ طریقت اور مصنف تھے۔

 نام و نسب 
انبہٹہ، سہارن پور میں پیدا ہوئے۔ سلسلہ نسب صحابیء رسول  ابو ایوب انصاری پر منتہی ہوتا ہے۔

 تحصیل علوم 
پانچ برس کی عمر میں مملوک علی نے بسم اللہ کرائی۔ اردو اور فارسی کی تعلیم انبہٹہ اور نانوتہ میں حاصل کی عربی کی ابتدائی کتابیں اپنے قصبہ کے مشہور عالم مولوی سخاوت علی سے پڑھیں۔ بعد ازاں انگریزی تعلیم کے لیے سرکاری اسکول میں داخل ہو گئے۔
اس زمانے میں دارالعلوم دیوبند قائم ہوا۔ یہاں ان کے ماموں محمد یعقوب نانوتوی صدر مدرس تھے لہذا 1285ھ میں یہاں داخل ہو گئے اور قافیہ پڑھا۔ شرح تہذیب وغیرہ پڑھنے کے بعد مدرسہ مظاہر علوم سہارن پور چلے گئے۔ یہاں حدیث، تفسیر، فقہ اور عقائد و علم کلام وغیرہ کی تحصیل کے بعد 1289ھ میں دار العلوم دیو بند میں آکر منطق، فلسفہ، ادب اور تاریخ کی اعلیٰ کتابیں پڑھ کر تعلیم سے فراغت حاصل کی۔ داروان تعلیم ہی ایک سال میں حفظ قرآن بھی کیا۔

 تدریسی فرائض 
تحصیل علم کے بعد مدرسہ مظاہر علوم سہارن پور میں بطور مدرس خدمات انجام دیں۔ مدرسہ مصباح العلوم بریلی اور بعد ازاں دارالعلوم دیوبند میں بھی تدریسی خدمات سر انجام دیں۔
مدرسہ مظاہر علوم سہارن پور کے ناظم اعلیٰ بھی رہے۔

 بیعت و خلافت 
رشید احمد گنگوہی کے مرید و خلیفہ تھے۔ حاجی امداد اللہ مہاجر مکی نے بھی آپ کو تحریری خلافت عطا کی۔

 تصانیف 
 بذل المجہود شرح ابو داؤد ( پانچ جلدوں میں ) ڈاکٹر تقی الدین ندوی مظاہری کی تحقیق سے جدید نسخہ دارالبشائر الاسلامیہ سے 14 جلدوں میں شائع ہوا۔
 المہند علی المفند 1906, 32 صفحات پر مشتمل حسام الحرمین کے خلاف لکھی گئی۔
فائدۃ :المھند کا جدید نسخہ دار الفتح نے مباحث عقائد اھل السنۃ کے نام سے محمد بن آدم الکوثری کی تحقیق سے شائع ہوا۔
مطرقۃ الکرامۃ علی المراۃ الامامیۃ
 ہدایۃ الرشید الی افحام العنید (یہ دونوں کتابیں شیعہ امامیہ کے رد میں لکھی گئیں)
 اتمام النعم علی تبویب الحکم (الحکم العطائیہ" کی تبویب علی بن حسام الدین المتقی" صاحب کنز العمال" نے کی، اسی تبویب کا ترجمہ" اتمام النعم "ہے)

 سلسلہ شیوخ 
 مولانا خلیل احمد سہارنپوری
 مولانا رشید احمد گنگوہی
 حاجی امداد اللہ مہاجر مکی
 نور محمد علوی جھنجھانوی
 سید احمد بریلوی
 شاہ عبد العزیز محدث دہلوی
 شاہ ولی اللہ محدث دہلوی
 شاہ عبد الرحیم دہلوی
 سید عبد اللہ واسطی
 سید آدم بنوری مہاجر مدنی
 مجدد الف ثانی شیخ احمد سرہندی

 وفات و تدفین 
مدینہ منورہ میں جنت البقیع کے قبرستان میں مدفون ہیں۔

 حوالہ جات 

زمرہ:احناف
زمرہ:انیسویں صدی کے مسلم الٰہیات دان
زمرہ:بھارت کے سنی علما
زمرہ:بیسویں صدی کے مسلم الٰہیات دان
زمرہ:جنت البقیع میں مدفون شخصیات
زمرہ:حنفی فقہا
زمرہ:دیوبندی شخصیات
زمرہ:سنی ائمہ
زمرہ:سنی صوفیاء
زمرہ:شیعیت کے نقاد
زمرہ:ضلع سہارنپور کی شخصیات
زمرہ:علمائے اہلسنت
زمرہ:ماتریدی شخصیات
زمرہ:محدثین
زمرہ:مسلم الٰہیات دان
زمرہ:مظاہر علوم کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی صوفیا
زمرہ:1852ء کی پیدائشیں
زمرہ:1927ء کی وفیات